ממשלת ישראל השלושים וארבע
הרכב הממשלה > שינויים

חילופי שרים וסגני שרים:
| תפקיד | השר/ סגן השר היוצא> שם | השר/ סגן השר היוצא> סיעה | השר/ סגן השר היוצא> סיעה | השר/ סגן השר היוצא> סיום כהונה | עילת סיום התפקיד | השר/ סגן השר הנכנס> שם | השר/ סגן השר הנכנס> סיעה | השר/ סגן השר הנכנס> סיעה | השר/ סגן השר הנכנס> תחילת כהונה |
| --- | --- | --- | --- | --- | --- | --- | --- | --- | --- |
| השר לביטחון פנים | יריב לוין |  | הליכוד | 25 במאי 2015 | מסירת התיק לגלעד ארדן | גלעד ארדן |  | הליכוד | 25 במאי 2015 |
| שר בלי תיק | זאב בנימין בגין |  | הליכוד | 1 ביוני 2015 | התפטר | לא מונה מחליף | לא מונה מחליף | לא מונה מחליף | לא מונה מחליף |
| שר המדע, הטכנולוגיה והחלל | דני דנון |  | הליכוד | 27 באוגוסט 2015 | מונה לשגריר ישראל באו"ם | אופיר אקוניס |  | הליכוד | 2 בספטמבר 2015 |
| סגן שר הבריאות | יעקב ליצמן |  | יהדות התורה | 2 בספטמבר 2015 | פסיקת בית המשפט העליון שאסרה על מינוי סגן שר כשר בפועל | לא מונה מחליף | לא מונה מחליף | לא מונה מחליף | לא מונה מחליף |
| שר הבריאות | בנימין נתניהו |  | הליכוד | 2 בספטמבר 2015 | מינוי שר במשרה מלאה | יעקב ליצמן |  | יהדות התורה | 2 בספטמבר 2015 |
| שר הכלכלה | אריה דרעי |  | ש"ס | 3 בנובמבר 2015 | העברת סמכויות שר הכלכלה לראש הממשלה, לשם קידום מתווה הגז | בנימין נתניהו |  | הליכוד | 1 בפברואר 2016 |
| שר הפנים | סילבן שלום |  | הליכוד | 27 בדצמבר 2015 | התפטר | אריה דרעי |  | ש"ס | 11 בינואר 2016 |
| שר הביטחון | משה יעלון |  | הליכוד | 22 במאי 2016 | התפטר כמחאה על העברתו הצפויה מתפקיד שר הביטחון | אביגדור ליברמן |  | ישראל ביתנו | 30 במאי 2016 |
| שר העלייה והקליטה | זאב אלקין |  | הליכוד | 30 במאי 2016 | כניסת ישראל ביתנו לממשלה | סופה לנדבר |  | ישראל ביתנו | 30 במאי 2016 |
| השר להגנת הסביבה | אבי גבאי |  | כולנו | 31 במאי 2016 | התפטר | משה כחלון (מ"מ) |  | כולנו | 5 ביוני 2016 |
| השר להגנת הסביבה | משה כחלון (מ"מ) |  | כולנו | 1 באוגוסט 2016 | מינוי שר במשרה מלאה | זאב אלקין |  | הליכוד | 1 באוגוסט 2016 |
| שר הכלכלה והתעשייה | בנימין נתניהו |  | הליכוד | 1 באוגוסט 2016 | שינוי בחלוקת התפקידים | משה כחלון |  | כולנו | 1 באוגוסט 2016 |
| השר לשיתוף פעולה אזורי | בנימין נתניהו |  | הליכוד | 26 בדצמבר 2016 | מינוי שר במשרה מלאה | צחי הנגבי |  | הליכוד | 26 בדצמבר 2016 |
| שר הכלכלה והתעשייה | משה כחלון |  | כולנו | 23 בינואר 2017 | מינוי שר במשרה מלאה | אלי כהן |  | כולנו | 23 בינואר 2017 |
| שר התקשורת | בנימין נתניהו |  | הליכוד | 21 בפברואר 2017 | מינוי ממלא מקום | צחי הנגבי (מ"מ) |  | הליכוד | 21 בפברואר 2017 |
| שר התקשורת | צחי הנגבי (מ"מ) |  | הליכוד | 21 במאי 2017 | תום 3 החודשים המותרים בחוק למילוי מקום שר | איוב קרא |  | הליכוד | 29 במאי 2017 |
| שר הבריאות | יעקב ליצמן |  | יהדות התורה | 28 בנובמבר 2017 | התפטר | בנימין נתניהו |  | הליכוד | 5 בפברואר 2018 |
| השר לשירותי דת | דוד אזולאי |  | ש"ס | 14 באוקטובר 2018 | נבצרות על פי המלצת היועץ המשפטי לממשלה בשל מחלה | אריה דרעי (מ"מ) |  | ש"ס | 14 באוקטובר 2018 |
| שר הביטחון | אביגדור ליברמן |  | ישראל ביתנו | 18 בנובמבר 2018 | התפטר | בנימין נתניהו |  | הליכוד | 17 בדצמבר 2018 |
| שרת העלייה והקליטה | סופה לנדבר |  | ישראל ביתנו | 18 בנובמבר 2018 | התפטרה עקב פרישת סיעתה מהקואליציה | יריב לוין (מ"מ) |  | הליכוד | 9 בינואר 2019 |
| סגן שר הבינוי והשיכון | ז'קי לוי |  | הליכוד | 18 בנובמבר 2018 | נבחר לראשות עיריית בית שאן | לא מונה מחליף | לא מונה מחליף | לא מונה מחליף | לא מונה מחליף |
| השר לשירותי דת | אריה דרעי (מ"מ) |  | ש"ס | 1 בינואר 2019 | מינוי שר במשרה מלאה | יצחק וקנין |  | ש"ס | 1 בינואר 2019 |
| שר הבינוי והשיכון | יואב גלנט |  | כולנו | 2 בינואר 2019 | פרש ממפלגתו | יפעת שאשא-ביטון |  | כולנו | 9 בינואר 2019 |
| שר העלייה והקליטה | יריב לוין (מ"מ) |  | הליכוד | 9 בינואר 2019 | מינוי שר במשרה מלאה | יואב גלנט |  | הליכוד | 9 בינואר 2019 |
| שר החוץ | בנימין נתניהו |  | הליכוד | 17 בפברואר 2019 | מינוי ממלא מקום | ישראל כץ |  | הליכוד | 29 במאי 2019 |
| סגן השר להגנת הסביבה | ירון מזוז |  | הליכוד | 30 באפריל 2019 | לא נבחרו לכנסת ה-21 | לא מונה מחליף | לא מונה מחליף | לא מונה מחליף | לא מונה מחליף |
| סגן שר במשרד רה"מ | מיכאל אורן |  | כולנו | 30 באפריל 2019 | לא נבחרו לכנסת ה-21 | לא מונה מחליף | לא מונה מחליף | לא מונה מחליף | לא מונה מחליף |
| שרת המשפטים | איילת שקד |  | הימין החדש לא נבחרה לכנסת | 4 ביוני 2019 | פוטרה | אמיר אוחנה |  | הליכוד | 5 ביוני 2019 |
| שר התפוצות | נפתלי בנט |  | הימין החדש לא נבחר לכנסת | 4 ביוני 2019 | פוטר | בנימין נתניהו |  | הליכוד | 27 באוקטובר 2019 |
| שר החינוך | נפתלי בנט |  | הימין החדש לא נבחר לכנסת | 4 ביוני 2019 | פוטר | רפי פרץ |  | איחוד מפלגות הימין | 23 ביוני 2019 |
| שר התחבורה והבטיחות בדרכים | ישראל כץ |  | הליכוד | 23 ביוני 2019 | התפטר | בצלאל סמוטריץ' |  | איחוד מפלגות הימין | 23 ביוני 2019 |
| שר התקשורת | איוב קרא |  | הליכוד | 24 ביוני 2019 | התפטר | דודי אמסלם |  | הליכוד | 1 ביולי 2019 |
| שר העבודה, הרווחה והשירותים החברתיים | חיים כץ |  | הליכוד | 18 באוגוסט 2019 | התפטר מהממשלה עקב כתב אישום נגדו | בנימין נתניהו |  | הליכוד | 17 בנובמבר 2019 |
| סגן שר הביטחון | אלי בן-דהן |  | איחוד מפלגות הימין | 3 באוקטובר 2019 | לא נבחר לכנסת ה-22 | אבי דיכטר |  | הליכוד | 23 באוקטובר 2019 |
| שר הביטחון | בנימין נתניהו |  | הליכוד | 12 בנובמבר 2019 | מינוי שר במשרה מלאה | נפתלי בנט |  | הימין החדש | 12 בנובמבר 2019 |
| שר החקלאות ופיתוח הכפר | אורי אריאל |  | עצמאי לא ח"כ | 15 בנובמבר 2019 | התפטר לבקשת ראש הממשלה | צחי הנגבי |  | הליכוד | 20 בינואר 2020 |
| שר הבריאות | בנימין נתניהו |  | הליכוד | 27 בדצמבר 2019 | התפטר מתפקידי השר בהם החזיק עקב הגשת כתב אישום נגדו | יעקב ליצמן |  | יהדות התורה | 29 בדצמבר 2019 |
| שר התפוצות | בנימין נתניהו |  | הליכוד | 1 בינואר 2020 | התפטר מתפקידי השר בהם החזיק עקב הגשת כתב אישום נגדו | ציפי חוטובלי |  | הליכוד | 21 בינואר 2020 |
| שר העבודה, הרווחה והשירותים החברתיים | בנימין נתניהו |  | הליכוד | 1 בינואר 2020 | התפטר מתפקידי השר בהם החזיק עקב הגשת כתב אישום נגדו | אופיר אקוניס |  | הליכוד | 26 בינואר 2020 |
| סגנית שר החוץ | ציפי חוטובלי |  | הליכוד | 21 בינואר 2020 | מונתה לשרת התפוצות | לא מונה מחליף | לא מונה מחליף | לא מונה מחליף | לא מונה מחליף |
| סגן שר הפנים ופיתוח הפריפריה, הנגב והגליל | משולם נהרי |  | ש"ס | 26 בינואר 2020 | מונה לסגן שר העבודה, הרווחה והשירותים החברתיים | לא מונה מחליף | לא מונה מחליף | לא מונה מחליף | לא מונה מחליף |
| שר התיירות | יריב לוין |  | הליכוד | 17 במאי 2020 | התפטר לקראת התמודדותו על תפקיד יו"ר הכנסת | בנימין נתניהו (מ"מ) |  | הליכוד | 17 במאי 2020 |
ב-25 במאי 2015 הושבע גלעד ארדן לשר לביטחון הפנים ולשר לעניינים אסטרטגיים.
ב-1 ביוני 2015 נכנסה לתוקף התפטרותו של השר זאב בנימין בגין מהממשלה. בגין התבקש לפרוש לאחר מינוי השר גלעד ארדן, בשל חריגה ממכסת שרי הליכוד שנקבעה בהסכם הקואליציוני עם מפלגת כולנו.
ב-15 ביוני 2015 מונו חברי הכנסת ז'קי לוי וירון מזוז כסגני שרים מטעם הליכוד, ובכך גדל מספר סגני השרים בממשלה לתשעה.
ב-2 בספטמבר 2015 הושבעו שני שרים לתפקידם: יעקב ליצמן שחדל לכהן כסגן שר הבריאות ומונה לשר הבריאות בעקבות פסיקת בג"ץ, ואופיר אקוניס שכיהן כשר בלי תיק ומונה לשר המדע, הטכנולוגיה והחלל במקום דני דנון שהתפטר עקב בחירתו לשגריר ישראל באו"ם.
ב-1 בנובמבר 2015 הודיע אריה דרעי על התפטרותו מתפקיד שר הכלכלה, על מנת שבנימין נתניהו יקבל את סמכות שר הכלכלה להפעלת סעיף 52 לחוק ההגבלים העסקיים, ובכך תתאפשר הוצאתו לפועל של מתווה הגז.
בדצמבר 2015 פרש שר הפנים, סילבן שלום, מהחיים הפוליטיים, והתפטר מהממשלה ומהכנסת בעקבות פרשות הטרדה מינית שיוחסו לו.
ב-22 במאי 2016 שר הביטחון, משה יעלון, התפטר מהממשלה ומהכנסת בעקבות הודעת ראש הממשלה בנימין נתניהו שבכוונתו למנות את אביגדור ליברמן לשר הביטחון, ולמנות את יעלון לשר החוץ. ההסכם הקואליציוני בין ישראל ביתנו לליכוד נחתם רשמית ב-25 במאי 2016, וב-30 במאי 2016 הושבעו השרים אביגדור ליברמן לשר הביטחון, סופה לנדבר לשרת העלייה והקליטה וצחי הנגבי לשר בלי תיק. השר להגנת הסביבה אבי גבאי התפטר מתפקידו בשל השינויים בממשלה, וההתפטרות נכנסה לתוקף ב-31 במאי 2016. בעקבות התפטרות יעלון, סגן השר אלי בן דהן חדל מלכהן, אך מונה מחדש לתפקיד ב-1 ביוני 2016 תחת שר הביטחון אביגדור ליברמן.
ב-1 באוגוסט 2016 נערך סבב מינוים בממשלה. השר משה כחלון העביר לליכוד את המשרד להגנת הסביבה שזאב אלקין מונה אליו, ובתמורה קיבל את משרד הכלכלה.
ב-22 בינואר 2017 נערך סבב תיקים בממשלה. איוב קרא מונה לשר בלי תיק ואלי כהן מונה לשר הכלכלה.
ב-29 במאי 2017 איוב קרא מונה לשר התקשורת בעקבות פקיעת המינוי הזמני של צחי הנגבי ב-20 במאי.
ב-26 בנובמבר 2017 יעקב ליצמן התפטר מתפקיד שר הבריאות בעקבות משבר עבודות הרכבת בשבת. התיק עבר לחזקת ראש הממשלה בנימין נתניהו.
ב-14 באוקטובר 2018 מונה אריה דרעי לממלא מקום השר לשירותי דת עקב נבצרותו של השר דוד אזולאי בשל מחלת הסרטן שבה חלה.
ב-14 בנובמבר 2018 הודיע אביגדור ליברמן על התפטרותו מתפקידו כשר הביטחון בשל תחושתו כי ממשלת ישראל נכנעה לטרור החמאסי בההסלמה בדרום ב-12 ו-13 בנובמבר אותה שנה. במקביל, התפטרה גם שרת העלייה והקליטה סופה לנדבר, כחלק מפרישת מפלגת "ישראל ביתנו" מהקואליציה, צעד שצמצם את הקואליציה ל-61 חברי כנסת. בעקבות התפטרות ליברמן, סגן השר אלי בן דהן חדל מלכהן, אך מונה מחדש לתפקיד למחרת היום בו נכנסה ההתפטרות לתוקף (19 בנובמבר 2018).
ב-9 בינואר 2019 אישרה הכנסת את מינוי יפעת שאשא-ביטון לתפקיד שרת הבינוי והשיכון, ואת מינוי יואב גלנט לתפקיד שר העלייה והקליטה לאחר מעברו למפלגת הליכוד לקראת הבחירות לכנסת העשרים ואחת.
ב־2 ביוני 2019 פיטר ראש הממשלה נתניהו את השרים נפתלי בנט ואיילת שקד, והפיטורים נכנסו לתוקף ב-4 ביוני.
ב-5 ביוני 2019 מינה ראש הממשלה נתניהו את אמיר אוחנה לתפקיד שר המשפטים, בכך הפך אוחנה לשר ההומוסקסואל הראשון בתולדות מדינת ישראל.
ב-17 ביוני 2019 מינה ראש הממשלה נתניהו את רפי פרץ ובצלאל סמוטריץ' מאיחוד מפלגות הימין לתפקידי שר החינוך ושר התחבורה בהתאמה.
בסוף יוני 2019 התפטר איוב קרא ממשרד התקשורת. נתניהו מינה את דודי אמסלם למלא את מקומו והוא נכנס לתפקידו ב-1 ביולי.
באוגוסט 2019 התפטר מהממשלה שר הרווחה חיים כץ, אשר הוגש נגדו כתב אישום. נתניהו מילא את מקומו.
בנובמבר 2019 העביר נתניהו את תיק הביטחון לנפתלי בנט.
בנובמבר 2019 התפטר מהממשלה שר החקלאות אורי אריאל ובנימין נתניהו מילא את מקומו.
בסוף דצמבר 2019 התפטר נתניהו מתפקידו כשר הבריאות וסגן השר יעקב ליצמן מונה לשר בפועל.
בתחילת ינואר 2020 התפטר נתניהו ממשרד החקלאות, משרד התפוצות ומשרד הרווחה בהם החזיק והעבירם לצחי הנגבי, ציפי חוטובלי ואופיר אקוניס בהתאמה. משולם נהרי הועבר לתפקיד סגן שר הרווחה.
ב-12 במאי 2020 התפטר מהממשלה שר התיירות יריב לוין כדי להתמודד על תפקיד יושב ראש הכנסת, ההתפטרות נכנסה לתוקפה ב-17 במאי ולא מונה לו מחליף קבוע עד ליום השבעת הממשלה ה-35.